Datum: 10. 05. 2021

**STRNJENA PRAVILA RAVNANJA V ČASU EPIDEMIJE COVID 19**

1. **Ukrepi za zmanjševanje možnosti prenosa okužbe s SARS-CoV-2:**
* v vrtec prihajajo **le zdrave osebe** (če ima otrok izcedek iz nosu, se dobro počuti, prehranjuje, je živahen in ni bil v stiku z osebo, ki je okužena s SARS-CoV-2, je lahko prisoten v vrtcu; po treh dneh takega stanja bo vzgojiteljica opozorila starše, naj se posvetujejo s pediatrom glede obiskovanja vrtca),
* **vzdrževanje zadostne medosebne razdalje** in s tem v preprečevanje kapljičnega prenosa,
* **redno umivanje rok** in skrb za **higieno** kašlja,
* **čiščenje oz. razkuževanje površin in predmetov**,
* za odrasle osebe je **obvezno nošenje zaščitnih mask** in **razkuževanje** rok (razen za strokovne delavke v oddelku),
* pogosto **prezračevanje** prostorov,
* vzdrževanje stalnih oddelkov – **'mehurčkov'**,
* skupne aktivnosti potekajo **na daljavo** ali **po telefonu**,
* v času trajanja epidemije **se v prostorih vrtca ne izvajajo dejavnosti zunanjih** izvajalcev,
* dejavnosti v vrtcu bodo prednostno usmerjene v izvajanje aktivnosti **na prostem**, umivanje ter v skrb za **dobro psiho-fizično** počutje otrok,
* spoštovanje zaščitnih ukrepov tudi **v prostem času.**
1. **UKREPANJE OB POTRJENI OKUŽBI S SARS-CoV-2:**
* ob potrjeni okužbi s PCR testom začnemo s **prepoznavo** kontaktov,
* za visoko rizične kontakte se **priporoči 10-dnevna karantena,**
* **potrdilo** o karanteni na domu za otroka predstavlja tudi dokazilo o varstvu otroka za uveljavljanje **pravice pri delodajalcu** in za uveljavljanje pravice do **opravičenosti plačila** v vrtcu, obrazec je dostopen na povezavi: <https://www.gov.si/novice/2020-11-12-nov-nacin-pridobivanja-potrdil-o-prestajanju-karantene-na-domu/>
* starši **pošljejo potrdilo** o karanteni za uveljavljanje opravičenosti plačila vrtca pomočnici ravnatelja (katja.krzan@osorehek.si) le v primeru, da pride do karantene zaradi stika z okuženo osebo v **domačem okolju**,
* v kolikor pride do karantene zaradi stika **z okuženo osebo v vrtcu**, **ni potrebno** pošiljati odločbo o karanteni, dokumentacijo **uredimo v vrtcu,**
* če pride do **okužbe s SARS-CoV-2 pri otroku**, starši pošljejo pomočnici ravnatelja (katja.krzan@osorehek.si) **potrdilo zdravnika** o odrejeni izolaciji s časom trajanja izolacije ali **izvid PCR** testa z dopisom časa trajanje izolacije.

Gradivo:

* Okrožnica - priprave na ponovno odprtje vrtcev MIZŠ, št. 6030-2/2020/19, z dne 26. 11. 2020
* Navodila vzgojno-izobraževalnim zavodom (VIZ) ob sumu ali potrjenem primeru okužbe s SARS-CoV-2 v zavodu, z dne 13. 3. 2021

Pripravili:

Katja Kržan, pomočnica ravnatelja za vrtec

Polona Bogataj, org. zdrav. - hig. režima